BPP แจงหยุดผลิตหลังแผ่นดินไหวแค่ระยะสั้น ยันเครื่องจักร-อุปกรณ์สำคัญไม่เสียหาย
BPP แจงหยุดผลิตหลังแผ่นดินไหวแค่ระยะสั้น ยันเครื่องจักร-อุปกรณ์สำคัญไม่เสียหาย
BPP แจงหยุดผลิตหลังแผ่นดินไหวแค่ระยะสั้น ยันเครื่องจักร-อุปกรณ์สำคัญไม่เสียหาย
21 พ.ย. 2562

บริษัท บ้านปู เพาเวอร์ จำกัด (มหาชน) หรือ BPP เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า จากเหตุแผ่นดินไหววันที่ 21 พ.ย.62 เวลา 04.03 น. ในสาธารณรัฐประชาธิปไตยประชาชนลาว บริษัทได้รับรายงานเบื้องต้นจาก Hongsa Power Company Limited ซึ่งเป็นบริษัทร่วมทุน เกี่ยวกับเหตุดังกล่าวว่าภายหลังเกิดเหตุ ไม่ได้รับรายงานผู้ได้รับบาดเจ็บหรือเสียชีวิต
ทั้งนี้ระบบนิรภัยของโรงไฟฟ้าทำงานด้วยการลดกำลังการผลิตลงและมีการระงับการเดินเครื่องของโรงไฟฟ้าเพื่อให้ทีมวิศวกรตรวจสามารถเข้าตรวจสอบระบบการทำงานทั้งหมด จากการตรวจสอบเบื้องต้นเครื่องจักรและอุปกรณ์ที่สำคัญภายในโรงไฟฟ้ายังอยู่ในสภาพปลอดภัยและสามารถกลับมาเดินเครื่องได้ในระยะเวลาอันสั้น ทั้งนี้คาดว่าจะสามารถดำเนินการตรวจสอบการทำงานของทุกระบบเพื่อที่จะสามารถเริ่มเดินเครื่องอย่างสมบูรณ์และปลอดภัย และหากมีความคืบหน้าทางบริษัทจะรายงานเพิ่มเติมอีกครั้ง